Babelscape/SREDFM huggingface dataset:
Transifex

Το Transifex είναι ιδιόκτητη πλατφόρμα μετάφρασης στο διαδίκτυο, συγκεκριμένα είναι ένα σύστημα GMS (Globalization Management System). Στοχεύει σε τεχνικά έργα με συχνά ενημερωμένο περιεχόμενο, όπως το λογισμικό, η τεκμηρίωση (documentation) και οι ιστότοποι και ενθαρρύνει την αυτοματοποίηση της ροής τοπικών εργασιών με την ενσωμάτωση εργαλείων που χρησιμοποιούν οι προγραμματιστές.

Το Transifex παρέχεται ως λογισμικό ως υπηρεσία (SaaS). Διαθέτει προγράμματα επί πληρωμή, καθώς και δωρεάν πλάνα για τη δημιουργία τοπικού λογισμικού ανοιχτού κώδικα. Το Transifex ήταν αρχικά ένα έργο ανοιχτού κώδικα, αλλά η ανάπτυξη εκδόσεων ανοιχτού κώδικα του λογισμικού διακόπηκε το 2013. Επομένως, οποιαδήποτε περαιτέρω βελτίωση του Transifex είναι διαθέσιμη μόνο στους χρήστες του ιδιόκτητου Transifex SaaS.

Ο ιστότοπος παρέχει πλατφόρμα φιλοξενίας για αρχεία μετάφρασης και λειτουργίες κοινωνικής δικτύωσης, όπως τροφοδότηση πληροφοριών, πίνακες συζήτησης, προτάσεις μετάφρασης και ψηφοφορία για να επιτρέψει στους μεταφραστές να συνεργαστούν. Το Transifex γράφτηκε με τη χρήση Django και Python από τον ιδρυτή της Transifex (παλαιότερα γνωστό ως Indifex), Δημήτρη Γλέζο, στο πλαίσιο του προγράμματος Google Summer of Code.
Τζιόρτζιο Πάντανο

Ο Τζιόρτζιο Πάντανο(γεν. στην Πάδοβα της Ιταλίας στις 4 Φεβρουαρίου του 1979) είναι Ιταλός οδηγός αγώνων. Στο Πρωτάθλημα της Φόρμουλα 1 συμμετείχε μόνο το 2004 με την ομάδα Jordan Grand Prix και όχι και στα 18 
Γκραν Πρι της σεζόν αλλά μόνο στα 14 τα οποία ήταν τα ακόλουθα:

* Γκραν Πρι Αυστραλίας

* Γκραν Πρι Μαλαισίας

* Γκραν Πρι Μπαχρέιν

* Γκραν Πρι Αγίου Μαρίνου

* Γκραν Πρι Ισπανίας

* Γκραν Πρι Μονακό

* Γκραν Πρι Ευρώπης

* Γκραν Πρι ΗΠΑ

* Γκραν Πρι Γαλλίας

* Γκραν Πρι Μεγάλης Βρετανίας

* Γκραν Πρι Γερμανίας

* Γκραν Πρι Ουγγαρίας

* Γκραν Πρι Βελγίου και

* Γκραν Πρι Ιταλίας .

Στα ακόλουθα Γκραν Πρι:

* Γκραν Πρι Καναδά

* Γκραν Πρι Κίνας

* Γκραν Πρι Ιαπωνίας και 

* Γκραν Πρι Βραζιλίας 

Ο Πάντανο στο Μπραντς Χατς το [[Παγκόσμιο πρωτάθλημα Φόρμουλα 1 (2014)|2014]]

ο Πάντανο δε συμμετείχε και αντικαταστάθηκε απ' το Γερμανό δοκιμαστή της ομάδας Τίμο Γκλοκ. Στο 1ο επειδή ο πατέρας ο οποίος ήταν και τέως μάνατζέρ του είχε μπλοκάρει μέσω του δικηγόρου του την τελευταία δόση πληρωμών του γιου του προς την ομάδα θέλοντας να απομακρύνει τον αντικαταστάτη του στη θέση αυτή και ο Έντι Τζόρνταν τον είχε αφήσει εκτός δράσης μέχρις ότου διευθετήθηκε το θέμα και στα υπόλοιπα 3 επειδή ο Γκλοκ στο Γκραν Πρι του Καναδά στο οποίο είχε κάνει και το ντεμπούτο του στη Φόρμουλα 1 είχε βαθμολογηθεί ενώ εκείνος δεν είχε βαθμολογηθεί σε κανένα απ' τα 14 Γκραν Πρι στα οποία συμμετείχε κι ο Τζόρνταν έκρινε πως αυτό δεν ήταν καθόλου καλό για 
την ομάδα του. Team mate του Πάντανο ήταν ο επίσης Γερμανός Νικ Χάιντφελντ.
Ροστισλάβ Βσεβολόντοβιτς

Ο Ροστισλάβ Βσεβολόντοβιτς, ρωσ. Ростислав Всеволодович (1070 - 1093) από τον Οίκο των Ρουρικιδών ήταν πρίγκιπας τού Περεγιασλάβ (1078-93).
Σαντούρτσι

Το Σαντούρτσι (επίσημη μορφή, στα βασκικά: Santurtzi, ισπανικά: Santurce, Σαντούρθε) είναι πόλη και δήμος της μητροπολιτικής περιοχής του Μπιλμπάο της Βισκαΐας στη Χώρα των Βάσκων στη βόρεια Ισπανία. Παραδοσιακά λειτουργούσε ως αλιευτικός λιμένας και τόπος παραθερισμού, εντούτοις τόσο αυτή όσο και οι υπόλοιπες κωμοπόλεις της ευρύτερης περιοχής του Μπιλμπάο γνώρισε μια σημαντική αύξηση του πληθυσμού της με την εγκατάσταση χιλιάδων μεταναστών τόσο κατά το τελευταίο τρίτο του 19ου αιώνα όσο και κατά τις δεκαετίες 1960 και 1970 ως αποτέλεσμα της υψηλής ζήτησης εργατών από τις ντόπιες βιομηχανίες (επικεντρωμένες κυρίως στον τομέα της ναυπηγικής) που έπαψε με τον αποβιομηχανισμό των τελών του 20ού αιώνα. Επίσης, η ευρύτερη περιοχή του Σαντούρτσι διαχρονικά και ήδη από την εποχή των Ρωμαίων ήταν γνωστή για την εκμετάλλευση των ορυχείων σιδήρου που εξαντλήθηκαν στα μέσα του 20ού αιώνα.
Βαλκανικό Πρωτάθλημα Κωπηλασίας

Το Βαλκανικό Πρωτάθλημα Κωπηλασίας ή Βαλκανικοί Αγώνες Κωπηλασίας (αγγλικά: "Balkan Rowing Championships") είναι διεθνής ρεγκάτα της κωπηλασίας για αθλητές των Βαλκανικών χωρών στις κατηγορίες Εφήβων-Νεανίδων και Παίδων-Κορασίδων, η οποία διοργανώνεται ετησίως το Σεπτέμβριο από τη Βαλκανική Ομοσπονδία Κωπηλασίας (BRA).
Μικρή Χάνκα

Η Μικρή Χάνκα (απλοποιημένα κινέζικα:小兴凯湖, παραδοσιακά κινέζικα: 小興凱湖, πινγίν: Xiǎoxìngkǎi Hú) είναι λίμνη στα ανατολικά της επαρχίας Χεϊλονγκτσιάνγκ στην Κίνα. Βρίσκεται 120 χιλιόμετρα μακριά από την κινεζική πόλη Τζίσι, στο βόρειο άκρο της λίμνης Χάνκας, από την οποία έχει διαχωριστεί ως αποτέλεσμα της ιδιαιτερότητας του αναγλύφου, της προσχωσιγενής δραστηριότητας των ποταμών και των ρευμάτων. Έχει μήκος 37 χιλιομέτρων και πλάτος 5 έως 12 χιλιόμετρα. Το βάθος φτάνει μόνο 1 έως 2 μ. Βρίσκεται στην πεδιάδα της Χάνκας σε υψόμετρο 68 μ.
Κάρλος το Τσακάλι

Ο Ίλιτς Ραμίρες Σάντσες (αγγλικά:"Ilich Ramírez Sánchez", γεννημένος στις 12 Οκτωβρίου 1949), επίσης γνωστός ως «Κάρλος το Τσακάλι» είναι τρομοκράτης από τη Βενεζουέλα που εκτίει ποινή ισόβιας κάθειρξης στη Γαλλία για τις δολοφονίες δύο Γάλλων πρακτόρων και ενός συνδέσμου του Λαϊκού Μετώπου για την Απελευθέρωση της Παλαιστίνης (PFLP) που έγιναν το 1975. 

Το ψευδώνυμο του Σάντσες: Το μεν όνομα «Κάρλος» το πήρε από τον Παλαιστίνιο εκπαιδευτή του Μπασάμ Αμπού Σαρίφ, ο οποίος τον όνομασε έτσι εξαιτίας της λατινοαμερικανικής καταγωγής του Σάντσες, το δε «Τσακάλι» από έναν δημοσιογράφο της βρετανικής εφημερίδας "The Guardian". Όταν είχε βρεθεί η γιάφκα του Κάρλος στο Λονδίνο, ο δημοσιογράφος βρήκε στη βιβλιοθήκη του τη νουβέλα του Φρέντερικ Φορσάιθ «Η μέρα του Τσακαλιού», με αποτέλεσμα τα μέσα ενημέρωσης αλλά και οι αστυνομικές αρχές άρχισαν να αποκαλούν τον Σάντσες ως «Κάρλος το Τσακάλι».
Βασίλκο Ρομανόβιτς

O Βασίλκο Ρομανόβιτς, ρωσ. Василько Романович (1203 - 1269) από τον Οίκο των Ρουρικιδών ήταν πρίγκιπας των Μπελζ, Μπρεστ και Βολινίας.
Ρόμαν Ντανίλοβιτς

Ο Ρόμαν Ντανίλοβιτς (ρωσικά: Роман Данилович, π. 1230 - π. 1261) από τον Οίκο των Ρουρικιδών ήταν πρίγκιπας της Μαύρης Ρουθηνίας (= Ναβαχρουντάκ Λευκορωσίας) το διάστημα 1254-1258 και ίσως πρίγκιπας τού Σλονίμ.
Ιωσήφ Καζαβούμπου

Ο Ιωσήφ Καζαβούμπου ("Joseph Kasa-Vubu", 1915 – 24 Μαρτίου 1969) ήταν Κογκολέζος πολιτικός, πρόεδρος της Δημοκρατίας του ανεξάρτητου Κογκό. 
Γεννημένος στο χωριό Kuma-Dizi της επαρχίας Mayombe του Βελγικό Κογκό, ο Καζαβούμπου ήταν το 8ο από τα συνολικά εννέα παιδιά της οικογένειας ενός τοπικού γαιοκτήμονα. Ωστόσο και οι δύο γονείς του πέθαναν πρόωρα, η μητέρα του το 1919 και ο πατέρας του το 1936. Σε ηλικία 10 ετών ο μικρός Καζαβούμπου βαπτίσθηκε χριστιανός σε μία Καθολική Ιεραποστολή στο Kizu, κοντά στην πόλη Tshela παίρνοντας το όνομα Ιωσήφ. Έλαβε εκπαίδευση σε υψηλό επίπεδο. Σχεδίαζε να σπουδάσει φιλοσοφία και θεολογία και να γίνει ιερέας, αλλά τελικά αποβλήθηκε και στράφηκε στην πολιτική, αφού προηγουμένως είχε εργασθεί ως δάσκαλος. Το 1955 εκλέχθηκε επικεφαλής ενός κόμματος που αγωνιζόταν για την ανεξαρτησία της χώρας από τη Βελγική επιρροή. Αφού πρώτα διετέλεσε δήμαρχος, εν συνεχεία ηγήθηκε λαϊκών κινητοποιήσεων κατά της αποικιοκρατίας και εντέλει συνελήφθη και φυλακίσθηκε, για να αφεθεί ελεύθερος ύστερα από 2 μήνες (1959).

Μετά την ανεξαρτησία της χώρας εκλέχθηκε Πρόεδρος της Δημοκρατίας, με πρωθυπουργό τον Πατρίς Λουμούμπα. Σύντομα στη χώρα ξέσπασε πολιτική κρίση, ενώ ο στρατηγός Joseph-Désiré Mobutu (1930 - 1997) παρενέβη στη διένεξη συλλαμβάνοντας το Λουμούμπα, που ακολούθως δολοφονήθηκε ενώ ήταν κρατούμενος των δυνάμεων που υποστήριζαν τον αντίπαλό του πολιτικό, Μωυσή Τσόμπε, με τις υποψίες για το ποιος είχε την πολιτική ευθύνη της δολοφονίας να βαραίνουν τον Καζαβούμπου. Ο τελευταίος προσπάθησε να μετριάσει τις επιπτώσεις των πολιτικών αντιπαραθέσεων διορίζοντας τον Τσόμπε στη θέση του πρωθυπουργού το 1964. Ωστόσο έναν μόλις χρόνο μετά (1965) ο στρατηγός Μομπούτου επιχείρησε νέα παρέμβαση στην πολιτική ζωή του Κογκό ανατρέποντας τον Καζαβούμπου και θέτοντάς τον για ένα διάστημα σε κατ’ οίκον περιορισμό, πριν του επιτρέψει να αποσυρθεί στην οικογενειακή του φάρμα. Ο Καζαβούμπου, υποφέροντας από κάποια χρόνια νόσο, απεβίωσε σε νοσοκομείο της πόλης Boma, το 1969.
Δαυλός

Ο Δαυλός είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Σουλεϊμάν Πασάς

Ο Σουλεϊμάν Πασάς (Οθ. Τούρκικα:سليمان باشا بن أورخان) (Τούρκικα: "Süleyman Paşa", 1316 - 1350/1357) ήταν γιος του σουλτάνου Ορχάν της Οθωμανικής Αυτοκρατορίας.

Είχε σημαντικό ρόλο στις δυνάμεις του πατέρα του, στις εκστρατείες κατά της Βυζαντινής Αυτοκρατορίας. Το 1354, υποστηρίζοντας τον αυτοκράτορα Ιωάννη ΣΤ΄ Καντακουζηνό, σύμμαχο του πατέρα του, διέσχισε το στενό των Δαρδανελλίων με εβδομήντα χιλιάδες άνδρες και καταλάμβανε την Καλλίπολη, στην ευρωπαϊκή ακτή του στενού αυτού. 

Αυτό το γεγονός ήταν βαρυσήμαντο, ήταν η πρώτη φορά που οι Τούρκοι εγκαταστάθηκαν στην Ευρώπη. Με τον μεταγενέστερο τουρκικό αποικισμό, η Καλλίπολη ήταν η αιχμή του δόρατος της οθωμανικής προόδου στην Ευρώπη.

Πέθανε το 1357 κατά τη διάρκεια ενός κυνηγιού.
Κλαίρη Αγγελίδου

Η Κλαίρη Αγγελίδου ήταν Ελληνοκύπρια πολιτικός και ποιήτρια. Διετέλεσε Υπουργός Παιδείας, υπουργός Παιδείας και Πολιτισμού και βουλευτής στην Εκλογική Περιφέρεια Αμμοχώστου εκλεγμένη με τον ΔΗΣΥ.
Hajdučka Republika Mijata Tomića

Η Hajdučka Republika Mijata Tomića ("Η Χαϊντουκική Δημοκρατία του Μίγιατ Τόμιτς") είναι αυτοαποκαλούμενο μικροέθνος στη Βοσνία και Ερζεγοβίνη, εκτεινόμενο σε πολλά στρέμματα, ανάμεσα στα βουνά Βραν και Τσβρσνίτσα, στη μέση του εθνικού πάρκου Μπλιντίνιε στη δυτική Ερζεγοβίνη.
Θεόδωρος Σγουρός

Ο Θεόδωρος Σγουρός (... - 1198) ήταν Βυζαντινός άρχοντας και κυβερνήτης του Άργους και του Ναυπλίου, καθώς και γενικότερα της περιοχής της Αργολίδας. Αναφέρεται με το αξίωμα του Λόρδου της Ναυπλίας.

Έζησε κατά τον 12ο αιώνα και γιοι του ήταν ο Λέων που τον κληρονόμησε και ο Γαβριήλ που διαδέχτηκε τον αδερφό του μετά τον θάνατο του όταν και αυτοκτόνησε στην Ακροκόρινθο. Κατείχε την εξουσία στην περιοχή μέχρι και τον θάνατό του, το 1198.
Γαβριήλ Σγουρός

Ο Γαβριήλ Σγουρός ήταν Βυζαντινός άρχοντας για βραχύβιο χρονικό διάστημα στις αρχές του 13ου αιώνα.

Ήταν ο δεύτερος γιος του Θεόδωρου Σγουρού και αδερφός του Λέοντος Σγουρού, τον οποίο και διαδέχτηκε το 1208, έπειτα από τον θάνατο του Λέοντα που αυτοκτόνησε στην Ακροκόρινθο όπου πολιορκούταν από το 1205 από τους Φράγκους οι οποίοι κατείχαν ήδη το μεγαλύτερο μέρος της Πελοποννήσου. Παρέδωσε το Ναύπλιο στους Σταυροφόρους το 1212.
Κατηγορία:Βυζαντινοί άρχοντες
Κατηγορία:Βυζαντινοί αξιωματούχοι
Κατηγορία:Βυζαντινοί του 13ου αιώνα
Τζαμί Τζεντίτ

Το Τζαμί Τζεντίτ (ή το Τζαμί Τζετίτ) είναι συνοικία του Δήμου Λεμεσού.
Αρναουτογειτονιά

Η Αρναουτογειτονιά (ή η Αρναούτ) είναι συνοικία του Δήμου Λεμεσού.
Μπρούνο Μπρεγκέ

Ο Μπρούνο Μπρεγκέ (αγγλικά: Bruno Breguet) (γεννημένος στις 29 Μαΐου του 1950), είναι Ελβετός τρομοκράτης, και ο πρώτος Ευρωπαίος που συνελήφθη και καταδικάστηκε για φιλο- Παλαιστινιακές τρομοκρατικές δραστηριότητες. Ο Μπρεγκέ ήταν από τους στενούς συνεργάτες του Ίλιτς Ραμίρεζ Σάντσες, ευρέως γνωστός ως «Κάρλος το Τσακάλι». 

Ο Μπρούνο Μπρεγκέ εξαφανίστηκε μυστηριωδώς από το λιμάνι της Ηγουμενίτσας στις 15 Νοεμβρίου 1995, ενώ βρισκόταν πάνω στο οχηματαγωγό πλοίο "Λατώ".
Κοινοβούλιο του Μαυροβουνίου

Το Κοινοβούλιο του Μαυροβουνίου ("Skupština Crne Gore"-"Скупйтина Йрне Горе") είναι το νομοθετικό σώμα της Δημοκρατίας του Μαυροβουνίου. Το Κοινοβούλιο έχει επί του παρόντος 81 μέλη, τα οποία εκλέγονται για μια τετραετή θητεία. Μετά από το δημοψήφισμα ανεξαρτησίας στις 21 Μαΐου 2006, το Κοινοβούλιο ανακήρυξε και επικύρωσε την ανεξαρτησία του Μαυροβουνίου (3 Ιουνίου 2006). Το εκλογικό σύστημα της χώρας είναι η αναλογική εκπροσώπηση. Σημερινός Πρόεδρος του Κοινοβουλίου είναι ο Ιβάν Μπράγιοβιτς (SD), ενώ αντιπρόεδροι είναι οι Μπράνιμιρ Γκβοζνένοβιτς (DPS) και Γκέντσι Νιμανμπέγκου (FORCA). Στην αντιπολίτευση απονέμεται η εναπομείνασα τρίτη αντιπροεδρία της Βουλής, η οποία επί του παρόντος είναι κενή, λόγω του συνεχιζόμενου μποϊκοτάζ 39 βουλευτών της αντιπολίτευσης, μετά από τη φερόμενη εκλογική νοθεία που έλαβε χώρα κατά τη διάρκεια των τελευταίων κοινοβουλευτικών εκλογών.
Έχω Δικαίωμα να Ζήσω

Η ταινία Έχω Δικαίωμα να Ζήσω (Πρωτότυπος τίτλος You Only Live Once), είναι αστυνομική ταινία παραγωγής 1937 σε σκηνοθεσία Φριτς Λανγκ, με πρωταγωνιστές τη Σίλβια Σίντνεϊ και τον Χένρι Φόντα, Πρόκειται για το δεύτερο σκηνοθετικό εγχείρημα του Λανγκ στις Ηνωμένες Πολιτείες και θεωρείται ελεύθερη μεταφορά του μυθιστορήματος του Μπεν Άντερσον "Thieves Like Us" που αποτελεί μια διαφορετική εκδοχή της ιστορίας των Μπόνι και Κλάιντ. Θεωρείται προπομπός των Φιλμ νουάρ.
Ηγεμόνας Χαλίλ

Ο Ηγεμόνας Χαλίλ (Οθ. τουρκικά:شاھزادہ خلیل) (τουρκικά: "Şehzade Halil", 1346 - 1362) ήταν γιος του σουλτάνου Ορχάν της Οθωμανικής Αυτοκρατορίας.

Στα μέσα του 14ου αιώνα, η πειρατεία κατά μήκος του Αιγαίου και των ακτών της Θάλασσας του Μαρμαρά ήταν ευρέως διαδεδομένη. Το 1357 απήγαγαν τον Χαλίλ κοντά στο Ιζμίτ (αρχαία Νικομήδεια) στην ακτή του Μαρμαρά. Ο Ορχάν απευθύνθηκε στον Βυζαντινό αυτοκράτορα Ανδρόνικο Δ´ Παλαιολόγο για να σώσει τον γιο του. Ο Ανδρόνικος συμφώνησε και προσπάθησε να σώσει τον Χαλίλ, αλλά ο Λέων ήταν απρόθυμος και το 1358 ο Ανδρόνικος έπρεπε να πολιορκεί τη Φώκαια με ένα μικρό στόλο τριών πλοίων (τα έξοδα του οποίου βάρυναν ο Ορχάν).

Μετά την αποτυχία των επιχειρήσεων του 1358, ο Ορχάν πήγε στο Σκούταρι (σημερινό Ουσκουντάρ) στην ασιατική ακτή του Βοσπόρου για συνομιλίες και συμφώνησε να καταβάλει 30.000 δουκάτα ως λύτρα. Το 1359, ο Χάλιλ απελευθερώθηκε.

Ως μέρος της συμφωνίας, ο Χαλίλ αρραβωνιάστηκε την πρώτη του εξαδέλφη, την πριγκίπισσα Ειρήνη Παλαιολογίνα, την 10χρονη κόρη του Ιωάννη Ε΄ Παλαιολόγου. Ο οθωμανός πρίγκιπας και η βυζαντινή πριγκίπισσα παντρεύτηκαν αργότερα και είχαν δύο γιους τον ηγεμόνα Γκιουντούς Μπέη και τον ηγεμόνα Ομέρ Μπέη.

Δεδομένου ότι ο μεγαλύτερος αδελφός του Χαλίλ, ο ηγεμόνας Σουλεϊμάν είχε ήδη πεθάνει, η οικογένεια των Παλαιολόγων ήλπιζε να τον δει ως το νέο ηγέτη του οθωμανικού κράτους. Αλλά, προς απογοήτευσή τους, μετά το θάνατο του Ορχάν, ο αδελφός του Χαλίλ, ο Μουράτ Α΄ ενθρονίστηκε ως ο νέος Μπέης. Αν και ο Χαλίλ προσπάθησε να διεκδικήσει το θρόνο, εκτελέστηκε το 1362 από τον αδελφό του.
Τισεμσίλτ

Το Τισεμσίλτ (, βερβερικά: ) είναι πόλη της Αλγερίας, πρωτεύουσα της ομώνυμης επαρχίας. Το όνομα της πόλης είναι βερβερικό και μεταφράζεται ως «ηλιοβασίλεμα».
Επιτροπή για την Υπεράσπιση της Δημοκρατίας

Η Επιτροπή για την Υπεράσπιση της Δημοκρατίας (πολωνικά: "Komitet Obrony Demokracji, KOD") είναι μια πολωνική οργάνωση πολιτών και μη κυβερνητική οργάνωση που σκοπό έχει να προωθήσει τις ευρωπαϊκές αξίες, όπως τη δημοκρατία, το κράτος δικαίου και τα ανθρώπινα δικαιώματα. Ιδρύθηκε τον Νοέμβριο του 2015 από μια ομάδα πολιτών, συμπεριλαμβανομένου του Ματέους Κιόφσκι, ως συνέπεια της πολωνικής συνταγματικής κρίσης που ξέσπασε το ίδιο έτος. Η οργάνωση είναι ανεξάρτητη από οποιοδήποτε πολιτικό κόμμα και έχει δηλώσει ότι δεν έχει καμία πρόθεση να μετασχηματιστεί σε πολιτικό φορέα, ωστόσο οι ενέργειες και οι εκδηλώσεις του υποστηρίζονται από τη φιλελεύθερη αντιπολίτευση, συμπεριλαμβανομένων των κομμάτων Σύγχρονο (.N) και Πολιτική Πλατφόρμα (PO). Η οργάνωση αντιτίθεται στην πολιτική της κυβέρνησης του κόμματος Νόμος και Δικαιοσύνη.

Η έδρα της Επιτροπής για την Υπεράσπιση της Δημοκρατίας βρίσκεται στη Βαρσοβία, ενώ λειτουργεί διεθνές γραφείο στις Βρυξέλλες (KOD International) και βρίσκεται σε επαφές και συνεργασία με οργανώσεις στην Ευρώπη, στη Βόρεια Αμερική, την Ασία και την Αυστραλία. Η οργάνωση έχει τιμηθεί από το Ευρωπαϊκό Κοινοβούλιο με το Βραβείο του Ευρωπαίου Πολίτη για την υπεράσπιση των θεμελιωδών δικαιωμάτων και της δημοκρατίας.
Γιαν Κόλερ

Ο Γιαν Κόλερ ("Jan Koller", γεννήθηκε 30 Μαρτίου 1973) είναι Τσέχος πρώην επαγγελματίας ποδοσφαιριστής ο οποίος αγωνιζόταν ως κεντρικός επιθετικός. Χαρακτηριζόταν από το ύψος, τη δύναμη και τις κεφαλιές του.

Ξεκίνησε την καριέρα του από την Σπάρτα Πράγας και στη συνέχεια μετακινήθηκε στο Βέλγιο, όπου αναδείχθηκε σε πρώτο σκόρερ του πρωταθλήματος το 1998-99 με τη Λόκερεν. Αργότερα με την Άντερλεχτ κατέκτησε δύο φορές το βελγικό πρωτάθλημα. Το 2001 πήρε μεταγραφή για τη Μπορούσια Ντόρτμουντ, όπου κέρδισε τη Μπουντεσλίγκα την πρώτη του χρονιά και σκόραρε 73 φορές σε 167 επίσημα παιχνιδία σε πέντε σεζόν. Αργότερα στην καριέρα του πέρασε από πολλές ομάδες στη Γαλλία , Γερμανία και Ρωσία.

Ο Κόλερ είναι ο πρώτος σκόρερ της εθνικής ομάδας της Τσεχίας, με 55 σκολ σε 91 εμφανίσεις κατά τη διάρκεια μιας δεκαετίας, αρχίζοντας από το 1999. Εκπροσώπησε τη χώρα σε τρία ευρωπαϊκά πρωταθλήματα και στο Παγκόσμιο Κύπελλο Ποδοσφαίρου 2006.
Πολωνική Ανθρωπιστική Δράση

Η Πολωνική Ανθρωπιστική Δράση (πολωνικά: "Polska Akcja Humanitarna", "PAH") είναι μια πολωνική μη κυβερνητική οργάνωση, η οποία δραστηριοποιείται τόσο στην Πολωνία όσο και σε άλλες χώρες. Σύμφωνα με τις διακηρύξεις της, αποστολή της "«να κάνει τον κόσμο ένα καλύτερο μέρος, μέσα από την ανακούφιση του ανθρώπινου πόνου και την προώθηση των ανθρωπιστικών αξιών»." Πρόεδρος της οργάνωσης είναι η Πολωνή ευρωβουλευτής Τζανίνα Οχότσκα.

Η Πολωνική Ανθρωπιστική Δράση βοηθά ανθρώπους που βρίσκονται σε καταστάση ανάγκης να γίνουν αυτάρκεις και να ανακτήσουν την ευθύνη για το μέλλον τους όσο το δυνατόν συντομότερα. Ταυτόχρονα, η επικεντρώνει τις προσπάθειές της στην πολωνική κοινωνία, με σκοπό τη διαμόρφωση ανθρωπιστικών στάσεων και τη δημιουργία μιας σύγχρονης κουλτούρας αλληλοβοήθειας. Η κατευθυντήρια αρχή της Πολωνικής Ανθρωπιστικής Δράσης είναι να ενεργεί αποτελεσματικά με σεβασμό στην ανθρώπινη αξιοπρέπεια. Η αρχή αυτή, η οποία εφαρμόζεται από την στιγμή της ίδρυσης της οργάνωσης, μεταφράζεται ως παροχή βοήθειας ανεξαρτήτως εθνικότητας, φυλής, θρησκείας ή πολιτικού προσανατολισμού.
Πειθαρχία

Πειθαρχία ονομάζεται μία συγκεκριμένη κατάσταση στην οποία ένα άτομο ή μία ομάδα ανθρώπων συμβαδίζουν σε έναν συγκεκριμένο κώδικα δεοντολογίας ή τάξης. Η πειθαρχία εφαρμόζεται συνήθως για τη ρύθμιση της συμπεριφοράς των ανθρώπων. Η πειθαρχία μπορεί να είναι μια σειρά από προσδοκίες που απαιτούνται από οποιαδήποτε οντότητα ή κλάδο.

Κατά τη βικτοριανή εποχή αναπτύχθηκε η ιδέα της επιβολής πειθαρχίας στα παιδιά. Ο Εδουάρδος Ή είχε έναν πειθαρχημένο πατέρα, και η γιαγιά του, η Βασίλισσα Βικτώρια, ήταν υπέρμαχος αυτής της πρακτικής. Ο Εδουάρδος επέβαλλε ένα αυστηρότερο σύνολο κανόνων που στόχευαν στην ανάπτυξη παιδιών με μεθόδους σχηματισμού χαρακτήρα, διδασκαλίας αυτοέλεγχου και αποδεκτής συμπεριφοράς.
Κωνσταντίνος Δημητρακάκης

Ο Κωνσταντίνος Δημητρακάκης (1883 - 1959) ήταν Έλληνας νομικός.
Γεώργιος Λιανόπουλος

Ο Γεώργιος Λιανόπουλος (1919 - ;) ήταν Έλληνας πολιτικός.
Κώστας Μαλανδρίνος

Ο Κώστας Μαλανδρίνος (1966-2 Δεκεμβρίου 2017) ήταν Έλληνας βιομηχανικός σχεδιαστής, γνωστός για το πρωτοποριακό του έργο στον τομέα της σχεδίασης αυτοκινήτων.
Μάτιτσα Σρπσκα

Η Μάτιτσα Σρπσκα (σερβικά κυριλλικά: "Матица српска", σερβικά λατινικά: "Matica srpska") αποτελεί το παλαιότερο επιστημονικό και πολιτισμικό ίδρυμα του σερβικού λαού. Ιδρύθηκε το 1826 στην Πέστη, ενώ, το 1864, η έδρα της μεταφέρθηκε στο Νόβι Σαντ, την πλέον σημαντική πόλη της περιοχής της Βοϊβοντίνας, η οποία, εκείνη την περίοδο, αποτελούσε τμήμα της Αυστριακής Αυτοκρατορίας. Σήμερα, βρίσκεται εντός της αυτόνομης επαρχίας της Βοϊβοντίνας, στη Σερβία. Λόγω της κληρονομικής, πολιτισμικής και αρχιτεκτονικής σημασίας του, το κτίριο εντός του οποίου στεγάζεται το ίδρυμα είναι καταγεγραμμένο εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 1166).
Νίκος Παπαναστασίου

Ο Νίκος Παπαναστασίου (γενν. Αθήνα, 1936) είναι Έλληνας ηθοποιός του θεάτρου, του κινηματογράφου και της τηλεόρασης. Διακρίθηκε σε ρόλους νεαρού δανδή, ενώ πρωταγωνίστησε και σε γνωστές τηλεοπτικές διαφημίσεις κατά τη δεκαετία του ’80. Είναι απόφοιτος της δραματικής σχολής του Καρόλου Κουν και της σχολής του Κώστα Μιχαηλίδη. Κατά τη διάρκεια της χούντας της 21ης Απριλίου συνελήφθη και βασανίστηκε. Από τον γάμο του είχε αποκτήσει δύο παιδιά, ένα αγόρι και ένα κορίτσι, την Εύα, η οποία απεβίωσε σε ηλικία 23 ετών, το 2011Τα τελευταία χρόνια ζει μόνος σε χωριό του Νομού Φωκίδας.
Βαλτική Οδός

Η Βαλτική Οδός ήταν μια ειρηνική πολιτική διαδήλωση που έλαβε χώρα στις 23 Αυγούστου 1989. Περίπου δύο εκατομμύρια άνθρωποι προσχώρησαν στα χέρια τους για να σχηματίσουν μια ανθρώπινη αλυσίδα μήκους στις τρεις χώρες της Βαλτικής - την Εσθονία, τη Λετονία και τη Λιθουανία, οι οποίες κρίθηκαν τότε ως δημοκρατίες της Σοβιετικής Ένωσης. 

Σημείωσε την 50ή επέτειο του Γερμανοσοβιετικού Συμφώνου μη Επίθεσης μεταξύ της Σοβιετικής Ένωσης και της Ναζιστικής Γερμανίας. Το σύμφωνο και τα μυστικά πρωτόκολλά του διαιρέθηκαν η Ανατολική Ευρώπη σε σφαίρες επιρροής και οδήγησαν στην κατοχή των χωρών της Βαλτικής το 1940. Η διαδήλωση σχεδιάστηκε για να προσελκύσει την παγκόσμια προσοχή αποδεικνύοντας μια λαϊκή επιθυμία για ανεξαρτησία και επιδεικνύοντας αλληλεγγύη μεταξύ των τριών εθνών. Έχει περιγραφεί ως μια αποτελεσματική διαφημιστική εκστρατεία και μια συναισθηματικά μαγευτική και οπτικά εκπληκτική σκηνή. Η εκδήλωση έδωσε την ευκαιρία στους ακτιβιστές της Βαλτικής να δημοσιοποιήσουν τη σοβιετική κυριαρχία και να θέσουν το ζήτημα της ανεξαρτησίας της Βαλτικής όχι μόνο ως πολιτικό ζήτημα, αλλά και ως ηθικό ζήτημα. Οι σοβιετικές αρχές απάντησαν στην εκδήλωση πολύ ρητορικά αλλά απέτυχαν να προβούν σε εποικοδομητικές ενέργειες που θα μπορούσαν να γεφυρώσουν το διευρυνόμενο χάσμα μεταξύ των δημοκρατιών της Βαλτικής και της υπόλοιπης Σοβιετικής Ένωσης. Μέσα σε επτά μήνες από τη διαμαρτυρία, η Λιθουανία έγινε η πρώτη από τις σοβιετικές δημοκρατίες που κήρυξε ανεξαρτησία. 

Μετά τις επαναστάσεις του 1989, η 23η Αυγούστου έγινε επίσημη ημέρα μνήμης τόσο στις χώρες της Βαλτικής, στην Ευρωπαϊκή Ένωση όσο και σε άλλες χώρες, γνωστή ως Ημέρα Μαύρης Κορδέλας ή ως Ευρωπαϊκή Ημέρα Μνήμης για Θύματα Σταλινισμού και Ναζισμού.
Φίλφλα

Η Φίλφλα, επίσης γνωστή και ως Άντλαντ, είναι ένα μικρό, ως επί το πλείστον άγονο, ακατοίκητο νησάκι, 4,5 χιλιόμετρα (2,8 μίλια) νότια της Μάλτας και αποτελεί ένα από τα νοτιότερα σημεία του Αρχιπελάγους της Μάλτας. Περίπου 101 μέτρα (331 πόδια) νοτιοδυτικά της Φίλφλα βρίσκεται μια μικρή βραχονησίδα, η Φιλφλαφιλφλού (ή Φιλφλού), που αποτελεί το νοτιότερο σημείο της Μάλτας. Το όνομα της νησίδας πιστεύεται ότι προέρχεται από την αραβική λέξη «φελφέλ», που σημαίνει πιπερόκκοκος.
Τοπίο με τον Καλό Σαμαρείτη

Το «Τοπίο με τον Καλό Σαμαρείτη» είναι ζωγραφικός πίνακας, ελαιογραφία πάνω σε ξύλο βελανιδιάς, που ζωγράφισε το 1638 ο μεγάλος Ολλανδός καλλιτέχνης Ρέμπραντ. Είναι η μία από τις μόλις 6 τοπιογραφίες-ελαιογραφίες του Ρέμπραντ, και ο ένας από τους μόλις τρεις πίνακές του που βρίσκονται σήμερα σε συλλογές στην Πολωνία. Εικονογραφεί την παραβολή του Καλού Σαμαρείτη από το "Κατά Λουκάν Ευαγγέλιον". Ωστόσο, το βιβλικό θέμα είναι δευτερεύον, με την έμφαση να δίνεται στη σύνθεση ενός ατμοσφαιρικού τοπίου.

Το έργο αγοράσθηκε σε μια δημοπρασία στο Παρίσι από τον Ζαν-Πιερ Νορμπλέν ντε λα Γκουρνταίν, ο οποίος έζησε μετά πολλά χρόνια στην Πολωνία, και έτσι ο πίνακας πέρασε στην κατοχή της Πολωνίδας πριγκίπισσας και συλλέκτριας Ιζαμπέλα Τσαρτορίσκα. Η συλλογή της Τσαρτορύσκα μεταφέρθηκε αργότερα από τον «Γοτθικό Οίκο» της του Πουγουάβι στην Κρακοβία και εξαιτίας αυτού υπήρξε ένας από τους ζωγραφικούς πίνακες που λεηλατήθηκαν από τους Γερμανούς το 1939. Μετά τον Β΄ Παγκόσμιο Πόλεμο, χάρη σε έρευνες του ιστορικού της τέχνης Κάρολ Εστρέιχερ, επιστράφηκε και σήμερα εκτίθεται στο Μουσείο Τσαρτορίσκι της Κρακοβίας. Ο πίνακας αποτελεί πλέον δημόσια περιουσία, καθώς τον Δεκέμβριο του 2016 το συγκεκριμένο μουσείο με ολόκληρη τη συλλογή του πουλήθηκαν στο πολωνικό κράτος έναντι 100 εκατομμυρίων ευρώ.
* Με τον ίδιο τίτλο υπάρχει και ένας πίνακας του Φλαμανδού ζωγράφου Φρανς Μόστερτ (1528-1560), το μοναδικό υπογεγραμμένο έργο του συγκεκριμένου καλλιτέχνη που σώζεται. Αυτό εκτίθεται σήμερα στο Βασιλικό Μουσείο Καλών Τεχνών της Αμβέρσας.
Το Γαλάζιο Φεγγάρι

Η ταινία Το Γαλάζιο Φεγγάρι (αγγλ. The Moon Is Blue), είναι ρομαντική κομεντί του 1953 σε σκηνοθεσία Ότο Πρέμινγκερ. Η ταινία είναι βασισμένη σε ομότιτλο θεατρικό του Φ. Χιου Χέρμπερτ, το οποίο διασκευάστηκε από τον ίδιο για τη μεγάλη οθόνη από τον ίδιο. Το θεατρικό του Χέρμπερτ ήταν τεράστια επιτυχία στη Γερμανία και ο Πρέμινγκερ γύρισε ταυτόχρονα την ταινία στα γερμαντικά χρησιμοποιώντας το ίδιο σετ, αλλά διαφορετικούς ηθοποιούς. Στην αμερικανική βερσιόν πρωταγωνιστούν οι: Γουίλιαμ Χόλντεν, Μάγκι ΜακΝαμάρα και Ντέιβιντ Νίβεν.
Α΄ κατηγορία καλαθοσφαίρισης ανδρών Κύπρου 2018–19

Η Α΄ κατηγορία καλαθοσφαίρισης ανδρών Κύπρου 2018–19 αποτελεί την 64η διοργάνωση από την ίδρυση της Α' Κατηγορίας Κύπρου, ενώ απότελεί την 52η υπό την αιγίδα της Κυπριακής Ομοσπονδίας Καλαθόσφαιρας. Πρωταθλητής ήταν ο Κεραυνός Στροβόλου για 7η φορά στην ιστορία του.
Γεώργιος Δροσόπουλος

Ο Γεώργιος Δροσόπουλος (1895 - ;) ήταν Έλληνας πολιτικός.
Κάρλις Σκάλμπε

Ο Κάρλις Σκάλμπε ( -14 Απριλίου 1945 ) ήταν Λετονός συγγραφέας, ποιητής και ακτιβιστής. Είναι γνωστός για τα 72 παραμύθια του που είναι πραγματικά γραμμένα για ενήλικες.
Γκιουλσέ Μπρισέλ

Η Γκιουλσέ Μπρισέλ (τουρκικά: "Gülse Birsel", 11 Μαρτίου 1971) είναι Τουρκάλα ηθοποιός, συγγραφέας, σεναριογράφος και αρθρογράφος. Γεννήθηκε στην Κωνσταντινούπολη και ήταν κόρη του δικηγόρου Γκιουλτεκίν Σενέρ και της Σεμίχα Σενέρ. Το μικρό της όνομα το πήρε από τις πρώτες συλλαβές των ονομάτων των γονιών της. Ο αδελφός της Μποζκούρτ ήταν αθλητής του βόλεϊ και οφθαλμίατρος. Η Μπρισέλ εκπλήρωσε τη δευτεροβάθμια εκπαίδευσή της στο σχολείο Beyoğlu Anadolu, και από τότε ήθελε να γίνει ηθοποιός. Παρόλα αυτά, η οικογένειά της ήταν αρνητική σε αυτήν την καριέρα, κατέληξε να σπουδάσει στο Πανεπιστήμιο Boğaziçi οικονομικά, ενώ μεταξύ το 1994 και το 1996, σπούδασε Καλές Τέχνες στο Πανεπιστήμιο Κολούμπια. 

Κατά τη φοίτησή της εκεί άρχισε να συνεργάζεται με το περιοδικό "Aktüel". Το 1996, γύρισε στην Τουρκία και ξεκίνησε να δουλεύει στον τηλεοπτικό σταθμό ATV. Περί το 1997, έγινε αρχισυντάκτρια της τουρκικής έκδοσης του περιοδικού "Esquire". Ενώ από το 1997 έως και το 2003, έγινε αρχισυντάκτρια της τουρκικής έκδοσης του "Harper’s Bazaar". Μεταξύ το 2001 και το 2002 υπήρξε και αρθρογράφος της καθημερινής τουρκικής εφημερίδας "Sabah". Το 2002 έκανε το ντεμπούτο της στην τηλεόραση, με το "g.a.g.", του οποίου έγραψε και το σενάριο την επόμενη χρονιά. Το 2004, συμμετείχε τόσο ως ηθοποιός όσο και ως σεναριογράφος στην τηλεοπτική σειρά "Avrupa Yakası". Το 2005, έκανε και το κινηματογραφικό της ντεμπούτο με την ταινία "Hırsız Var!".

Το 2008, μετέφερε την Ολυμπιακή Φλόγα στην Κωνσταντινούπολη. Το 2009, πρωταγωνίστησε στην ταινία "7 Kocalı Hürmüz", όπως επίσης και στην ταινία "Aile Arasında" (2017). Η τελευταία ήταν και η πρώτη της προσπάθεια να γράψει σενάριο στον κινηματογράφο. Παράλληλα συνέχισε να έχει τον ρόλο της ηθοποιού και της σεναριογράφου και στη σειρά "Yalan Dünya", χωρίς να αφήσει τελείως την αρθρογραφία, αφού το 2013 έγινε αρθρογράφος της "Hürriyet", έως και το 2019, που παραιτήθηκε. Η Μπίρσελ, επίσης, είναι και συγγραφέας έχοντας κυκλοφορήσει έξι βιβλία. Τον Αύγουστο του 1999 παντρεύτηκε τον Μουράτ Μπιρσέλ, χωρίς, όμως, να έχουν αποκτήσει παιδιά, αφού θεωρεί τον εαυτό της ακατάλληλο να γίνει μάνα.
Ραδιόφωνο και Τηλεόραση του Μαυροβουνίου

Το Ραδιόφωνο και Τηλεόραση του Μαυροβουνίου (σερβικά: "Radio i televizija Crne Gore / Радио и телевизија Црне Горе ή RTCG, РТЦГ") είναι ο δημόσιος ραδιοτηλεοπτικός φορέας του Μαυροβουνίου. Πρόκειται για κρατική επιχείρηση με έδρα την Ποντγκόριτσα, που αποτελείται από το «Ράδιο Μαυροβούνιο» (RCG - "Radio Crne Gore") και την «Τηλεόραση του Μαυροβουνίου» (TVCG - "Televizija Crne Gore"). Τον Ιούλιο του 2001, το RTCG έγινε συνδεδεμένο μέλος της Ευρωπαϊκής Ραδιοτηλεοπτικής Ένωσης (EBU), και, μετά τη διακήρυξη της ανεξαρτησίας του Μαυροβουνίου το 2006, έγινε πλήρες μέλος της.
Femen

Η Femen (Φέμεν, στυλιζαρισμένο ως FEMEN), είναι ουκρανική φεμινιστική ομάδα ακτιβιστριών που αποσκοπεί στην προστασία των δικαιωμάτων των γυναικών. Η οργάνωση έγινε παγκοσμίως γνωστή για τη διοργάνωση αμφιλεγόμενων γυμνόστηθων διαδηλώσεων ενάντια στον σεξουαλικό τουρισμό, στα θρησκευτικά ιδρύματα, στον σεξισμό, στην ομοφοβία και σε άλλα κοινωνικά, εθνικά και διεθνή θέματα. Ιδρύθηκε στην Ουκρανία, η ομάδα έχει πλέον έδρα στο Παρίσι. 

Αυτοπροδιορίζεται ως οργάνωση που «μάχεται κατά της πατριαρχίας στις τρεις εκδηλώσεις της - τη σεξουαλική εκμετάλλευση των γυναικών, τη δικτατορία και τη θρησκεία» και έχει δηλώσει πως ο στόχος της είναι «ο σεξτρεμισμός που χρησιμεύει στην προστασία των δικαιωμάτων των γυναικών». Οι ακτιβίστριες της Femen κρατούνται τακτικά από την αστυνομία σε απάντηση προς τις διαμαρτυρίες τους.
Κιρ Στάρμερ

Ο Κιρ Στάρμερ ("Sir Keir Starmer" , γενν. στις 2 Σεπτεμβρίου 1962) είναι βρετανός πολιτικός και πρώην δικηγόρος, ο οποίος κατέχει την θέση του αρχηγού του Εργατικού Κόμματος και ηγέτη της αντιπολίτευσης από τις 4 Απριλίου 2020. Ο Στάρμερ είναι βουλευτής της περιφέρειας Holborn και St. Pancras από το 2015. 

Μετά την εγγραφή του στον δικηγορικό σύλλογο, εργάστηκε αποκλειστικά ως δικηγόρος υπεράσπισης ειδικευμένος σε θέματα ανθρωπίνων δικαιωμάτων, πριν οριστεί ως Σύμβουλος της Βασίλισσας (QC) το 2002. Το 2008 έγινε Διευθυντής Δημόσιας Εισαγγελίας (DPP) και Προϊστάμενος της Βασιλικής Εισαγγελίας (CPS), θέση που διατήρησε ως το 2013. Για τον ρόλο του ως Διευθυντή Δημόσιας Εισαγγελίας χρίστηκε Ιππότης του Τάγματος του Λουτρού (KCB) το 2014. 

Εξελέγη στη Βουλή των Κοινοτήτων στις γενικές εκλογές του 2015 και ο Τζέρεμι Κόρμπιν τον όρισε ως σκιώδη Υπουργό Μετανάστευσης, θέση από την οποία ο Στάρμερ παραιτήθηκε το 2016 μαζί με πολλούς άλλους βουλευτές του Εργατικού Κόμματος σε ένδειξη διαμαρτυρίας για την ηγεσία του Κόρμπιν. Αργότερα διορίστηκε σκιώδης υπουργός αρμόδιος για την έξοδο του Ηνωμένου Βασιλείου από την Ευρωπαϊκή Ένωση. Μετά την ήττα του Εργατικού Κόμματος στις γενικές εκλογές του 2019, ο Στάρμερ εξελέγη νέος ηγέτης του Εργατικού Κόμματος στις 4 Απριλίου 2020.
Άλβις Χέρμανις

Ο Άλβις Χέρμανις (γεννημένος στις 27 Απριλίου 1965 στη Ρίγα) είναι Λετονός διευθυντής θεάτρου, σκηνογράφος και ηθοποιός. Από το 1997 εργάζεται στο θέατρο της Νέας Ρίγας. Ο Χέρμανις ήταν ένας από τους δημιουργούς του θεάτρου το 1992 και από το 1997 εργάστηκε ως διευθυντής του θεάτρου. 

Ο Χέρμανις γεννήθηκε στη Ρίγα. Αναγκάστηκε να εγκαταλείψει τον αθλητισμό σε ηλικία 15 ετών για λόγους υγείας. Από το 1981 έως το 1982 ο Χέρμανις παρακολούθησε το στούντιο καλλιτεχνών της Ρίγα. Συνέχισε την εκπαίδευσή του από το 1984 μέχρι το 1988 στο τμήμα θεάτρου του Ωδείου της Λετονίας. 

Ως ηθοποιός, εμφανίστηκε σε διάφορες ταινίες στα τέλη της δεκαετίας του 1980. Για το ρόλο του στο "Fotogrāfija ar sievieti un mežakuili" έλαβε το Βραβείο Καλύτερου Ηθοποιού στο φεστιβάλ Lielais Kristaps το 1987. 

Εκτός από το θέατρο της Νέας Ρίγας, ο Χέρμανις έχει σκηνοθετήσει μεταξύ άλλων διάφορα έργα στην Αυστρία, τη Γερμανία, τη Ρωσία και την Ελβετία. Ορισμένα έργα του Θεάτρου της Νέας Ρίγας έχουν ταξιδέψει σε ολόκληρη την Ευρώπη. 

Το 2007 ο Χέρμανις αρνήθηκε να παραλάβει το Τάγμα Τριών Αστέρων από τα χέρια του προέδρου Βάλντις Ζάτλερς . Το έλαβε τελικά το 2012, όταν ο Ζάτλερς είχε ήδη φύγει από το αξίωμα. 

Το 2003, ο Χέρμανις κέρδισε το Βραβείο Νέων Διευθυντών στο Φεστιβάλ του Σάλτσμπουργκ με τον Νικολάι Γκόγκολ. Αυτή η απρόοπτη επιτυχία άνοιξε το δρόμο για μια μακρόχρονη σταδιοδρομία στο γερμανόφωνο θέατρο, ξεκινώντας από τη Φρανκφούρτη και το Ρουρτιενάλε, στη συνέχεια στο Βερολίνο, στη Ζυρίχη και στη Βιέννη. Εργάζεται συνεχώς στο Μπούργκτεατερ, στο εθνικό θέατρο της Αυστρίας. 
"  [ de ]" 
"Η [[Τροβατόρε]]" στο Φεστιβάλ του Σάλτσμπουργκ το 2014
Από το 2012, ο Χέρμανς επίσης καθοδηγεί και δημιουργεί σύνολα για παραγωγές όπερας - αρχικά καλούνται από το Φεστιβάλ του Σάλτσμπουργκ στο σκηνικό "Die Soldaten" του Μπερντ Αλόις Τσίμερμαν. Το επόμενο έτος, και πάλι στο Σάλτσμπουργκ, ο Hermanis παρουσίασε την όπερα "Gawain" του Χάρισον Μπέρτουιστλ. 

Το 2014 ήταν υπεύθυνος για την παραγωγή του "Τροβατόρε" με την Άννα Νετρέμπκο, τη Μαρί-Νικόλ Λεμιέ, τον Φραντσέσκο Μέλι και τον Πλάθιντο Ντομίνγκο. 

Το 2015 ο Χέρμανς ακύρωσε μια παραγωγή με το Θέατρο Θαλίας προγραμματισμένη για την άνοιξη του 2016. Σε δήλωση, ανέφερε ως έναν από τους λόγους και τη θέση του θεάτρου ως «Κέντρο Καλωσορίσματος Προσφύγων».
Περιοχή Κυέλα

Η Περιοχή Κυέλα (αγγλικά: "Kyela District", σουαχίλι: "Wilaya ya Kyela") είναι μια από τις έξη Περιοχές στην Περιφέρεια Μπέυα ("Mbeya Region") της Τανζανίας.

Η Επαρχία Κυέλα ("Kyela District") συνορεύει στα βόρεια με την Περιοχή Ρούνγκουε ("Rungwe District"), στα βορειοανατολικά με την Περιφέρεια Ντζόμπε ("Njombe Region"), στα νοτιοανατολικά με τη Λίμνη Νυάσα ("Lake Nyasa"), στα νότια με το Μαλάουι ("Malawi") και στα δυτικά με την Περιοχή Ιλέτζε ("Ileje District").

Σύμφωνα με την Εθνική Απογραφή της Τανζανίας, το 2002 ο πληθυσμός στην Επαρχία Κυέλα ("Kyela District") ήταν 174.470 κάτοικοι, ενω, το 2012 ο πληθυσμός του αυξήθηκε σε 221.490 κατοίκους.

Επαρχιακός Επίτροπος στην Περιοχή Κυέλα ("Kyela District") είναι ο "E. Mashimba".
Τόραμα

δεξιά|μικρογραφία|350x350εσ|Φωτογραφία των Τόραμα κατά τη διάρκεια συναυλίας στο Τσουκάλι της Μορδοβίας το 2004
Οι Τόραμα (, εναλλακτική ονομασία στα Έρζυα: Йовлат, Ιόβλατ) είναι μουσικό συγκρότημα (ή μουσικό σύνολο) με έδρα το Σαράνσκ στη Μορδοβία της Ρωσίας. Ερμηνεύει παραδοσιακά τραγούδια και παραδοσιακή μουσική των Μορδβινικών εθνοτήτων, δηλαδή των Έρζια, Μόκσα, Σόκσα και Καρατάι.
Αγροτική Περιοχή Μπέυα

Η Αγροτική Περιοχή Μπέυα (αγγλικά: "Mbeya Rural District", σουαχίλι:"Wilaya ya Mbeya Vijijini") είναι μια από τις έξι Περιοχές στη Περιφέρεια Μπέυα ("Mbeya Region") της Τανζανίας. Συνορεύει στα βόρεια με τις περιοχές Μπαράλι ("Mbarali District") και Τσούνυα ("Chunya District"), στα νότια με τις περιοχές Αστική Περιοχή Μπέυα ("Mbeya Urban District") και Ρούνγκουε ("Rungwe District"), στα ανατολικά με την Περιφέρεια Ιρίνγκα ("Iringa Region") και στα δυτικά με την Περιοχή Μπόζι ("Mbozi District"). 

Σύμφωνα με την Εθνική Απογραφή της Τανζανίας, το 2002 ο πληθυσμός στην Αγροτική Επαρχία Μπέυα ("Mbeya Rural District") ήταν 254.897 κάτοικοι, ενω, το 2012 ο πληθυσμός του αυξήθηκε σε 305.319 κατοίκους.
Τζον Ντολμαγιάν

Ο Τζον Ντολμαγιάν (γεννημένος στις 15 Ιουλίου 1973) είναι Αρμενο-Αμερικανός μουσικός, τραγουδοποιός και τυμπανιστής. Είναι πιο γνωστός ως ο τυμπανιστής του System of a Down . Ο Ντολμαγιάν είναι επίσης ο τυμπανιστής της μπάντας Indicator και πρώην τυμπανιστής για Scars στο Broadway . "Ο Loudwire τον" έγραψε ως έναν από τους "Κορυφαίους 66 Σκληρού Ροκ + Μέταλ Τυμπανιστές όλων των εποχών", με τον Ντολμαγιάν να κατατάσσεται στον αριθμό 31.
Ορθοδοξία στην Εσθονία

Η Ορθοδοξία στην Εσθονία ακολουθείται από το 16,5% του πληθυσμού, καθιστώντας την ως τo πιο αναγνωρισμένo χριστιανικό δόγμα στο κατά πλειοψηφία κοσμικό κράτος. Βρίσκεται πάνω από τον Λουθηρανισμό, που ακολουθεί με 9,1%, παρότι στην απογραφή του 2000 ο Λουθηρανισμός κατείχε ποσοστό της τάξης του 13,6%. Η Ορθοδοξία, ή πιό συγκεκριμένα ο Ανατολικός Ορθόδοξος Χριστιανισμός, ακολουθείται κυρίως από τη ρωσική εθνική μειονότητα και μια μειοψηφία του εγγενή εσθονικού πληθυσμό. Σύμφωνα με την εσθονική απογραφή του 2000, το 72,9% όσων απογράφηκαν ως Ορθόδοξοι Χριστιανοί ήταν ρωσικής καταγωγής.

Η Ορθοδοξία εισήχθη για πρώτη φορά στην Εσθονία κατά το 10ο ως το 12ο αιώνα, από ιεραποστόλους του Νόβγκοροντ και το Πσκοβ. Η πρώτη αναφορά μιας Ορθόδοξης κοινότητας στην Εσθονία χρονολογείται στο 1030. Αργότερα, Ρώσοι έμποροι από το Νόβγκοροντ και το Πσκοβ δημιούργησαν μικρές Ορθόδοξες κοινότητες σε αρκετές πόλεις της Εσθονίας.

Σήμερα, υπάρχουν δύο κλάδοι της Ανατολικής Ορθόδοξης Εκκλησίας που συνυπάρχουν στην Εσθονία: η Εσθονική Αποστολική Ορθόδοξη Εκκλησία, μια αυτόνομη Εκκλησία υπό την δικαιοδοσία του Οικουμενικού Πατριαρχείου Κωνσταντινουπόλεως, και η Εσθονική Ορθόδοξη Εκκλησία του Πατριαρχείου Μόσχας, μια ημιαυτόνομη Εκκλησία της δικαιοδοσίας της Ορθοδόξου Εκκλησίας της Ρωσίας.
Κάρλο Τζουλιάνι

Ο Κάρλο Τζουλιάνι ("Carlo Giuliani", 14 Μαρτίου 1978 - 20 Ιουλίου 2001) ήταν Ιταλός φοιτητής που έγινε γνωστός, όταν πυροβολήθηκε θανάσιμα από έναν αστυνομικό, ο οποίος στη συνέχεια πέρασε πάνω από το σώμα του με το αστυνομικό όχημα. Το περιστατικό έλαβε μέρος κατά τη διάρκεια μιας οδομαχίας στο πλαίσιο των διαδηλώσεων κατά της συνόδου κορυφής των G8 στη Γένοβα το 2001. Κατά τη διάρκεια της έρευνας σχετικά με την εξέλιξη των γεγονότων, υπήρξαν αποκλίσεις μεταξύ της επίσημης παρουσίασης από τις Αρχές και των πραγματικών γεγονότων. Οι ακτιβιστές ανέβασαν φωτογραφίες, βίντεο και αναφορές αυτόπτων μαρτύρων στη διαδικτυακή πλατφόρμα Indymedia, που από τότε έγινε ευρύτερα γνωστή.
Λιμάνι του Τάλιν

Το Λιμάνι του Τάλιν (εσθονικά: "Tallinna Sadam") είναι η μεγαλύτερη λιμενική εγκατάσταση στην Εσθονία. Λαμβάνοντας υπόψη τόσο τη διακίνηση φορτίου όσο και την επιβατική κίνηση, αποτελεί ένα από τα μεγαλύτερα λιμάνια της Βαλτικής Θάλασσας.

Ο Οργανισμός Λιμένος του Τάλιν είναι μια κρατική επιχείριση που κατέχει τη διαχείριση πέντε υπομέρους λιμενικών εγκαταστάσεων (δύο από αυτές βρίσκονται στο Τάλιν):

* Επιβατικό Λιμάνι του Τάλιν / Λιμάνι της Παλιάς Πόλης ("Vanasadam") – Το μεγαλύτερο λιμάνι επιβατών στην Εσθονία. Βρίσκεται στο κέντρο του Τάλιν και αποτελεί ένα από τα πιο πολυσύχναστα λιμάνια επιβατών της Βαλτικής Θάλασσας
* Λιμάνι Μούγκα – Το μεγαλύτερο λιμάνι φορτοεκφόρτωσης εμπορευμάτων στην Εσθονία Βρίσκεται στο Μάαρντου, 13 χιλιόμετρα βορειοανατολικά του κέντρου του Τάλιν
* Νότιο Λιμάνι Παλντίσκι – Ένα λιμάνι φορτοεκφόρτωσης εμπορευμάτων στο Παλντίσκι, 40 χιλιόμετρα δυτικά του Τάλιν
* Λιμάνι Παλτζασάρε – Ένα μικρό λιμάνι εμπορευμάτων, που βρίσκεται λίγα χιλιόμετρα βορειοδυτικά του κέντρου του Τάλιν στο Παλτζασάρε
* Λιμάνι Σάαρεμαα – Ένα λιμάνι μεταφοράς επιβατών στο χωριό Νίνασε του νησιού Σάαρεμαα

Τον Οκτώβριο του 2016, η θυγατρική εταιρεία του Οργανισμού Λιμένος του Τάλιν, η TS Laevad, ανέλαβε την εκμετάλλευση των ακτοπλοϊκών δρομολογίων μεταξύ της εσθονικής ηπειρωτικής χώρας και των νησιών Σάαρεμαα και Χιουμά. Παράλληλα η θυγατρική του οργανισμού, OÜ TS Shipping, έχει την ιδιοκτησία και διαχείριση του παγοθραυστικού MSV Botnica.

Στις 29 Σεπτεμβρίου 2017, στην Ψηφιακή Σύνοδο κορυφής της Ευρωπαϊκής Ένωσης στο Ταλίν, ανακοινώθηκε η συνεργασία των εταιρειών Ericsson, Intel και Telia Estonia προκειμένου να ενεργοποιηθεί το πρώτο δημόσιο δίκτυο 5G στην Ευρώπη στο επιβατικό λιμάνι του Τάλιν και τη χρήση του από τους επιβάτες των κρουαζιεροπλοίων της ναυτιλιακής εταιρείας Tallink.

Το 2018, ο Οργανισμός Λιμένος του Τάλιν εισήχθη στο ομώνυμο Χρηματιστήριο της πόλης. Ήταν η πρώτη φορά, μετά από σχεδόν 20 χρόνια, που μια κρατική επιχείρηση στην Εσθονία εισερχόταν στην αγορά αξιών. Γινόταν επίσης η 2η μεγαλύτερη IPO σε αριθμό ιδιωτών επενδυτών που συμμετείχαν. Η Δημοκρατία της Εσθονίας παραμένει ως σήμερα ο μεγαλύτερος μέτοχος του Οργανισμού Λιμένος του Τάλιν, καθώς κατέχει το 67% της εταιρείας.
Πριγκιπάτο του Ριαζάν

Το Πριγκιπάτο του Ριαζάν (ρωσικά: "Великое княжество Рязанское") ήταν ρωσικό πριγκιπάτο, με πρωτεύουσα το Ριαζάν, το οποίο υφίστατο από το 1078, ημερομηνία κατά την οποία ανεξαρτητοποιήθηκε από το Πριγκιπάτο του Τσέρνιγκοφ, έως το 1571, όταν και ενσωματώθηκε εντός των εδαφών της Μοσχοβίας.
Χένρυ Χάντσον

Ο Χένρυ Χάντσον ("Henry Hudson") ήταν Άγγλος θαλασσοπόρος εξερευνητής των αρχών του 17ου αιώνα, γνωστός για τα εξερευνητικά ταξίδια του στον σημερινό Καναδά και μέρη των βορειοανατολικών Ηνωμένων Πολιτειών.

Το 1607 και το 1608 ο Χάντσον επεχείρησε να ανακαλύψει το Βορειοανατολικό πέρασμα προς την Κίνα ακολουθώντας μια διαδρομή πέρα από τον Αρκτικό Κύκλο. Το 1609 έφθασε στη Βόρεια Αμερική και εξερεύνησε την περιοχή γύρω από τη σημερινή Νέα Υόρκη. Αναζητώντας αυτή τη φορά το θρυλικό Βορειοδυτικό πέρασμα προς την Ασία, ανέβηκε με το πλοίο του «Μισοφέγγαρο» τον ρου του ποταμού που σήμερα φέρει το όνομά του, θέτοντας έτσι τα θεμέλια για τον ολλανδικό εποικισμό της περιοχής.

Στην τελευταία του αποστολή, ο Χάντσον ανεκάλυψε τον ομώνυμο πορθμό και τον τεράστιο κόλπο που σήμερα φέρει το όνομά του. Το 1611, αφού ξεχειμώνιασε στις ακτές του Κόλπου Τζέιμς, ο Χάντσον θέλησε να συνεχίσει προς τα δυτικά, αλλά τα περισσότερα μέλη του πληρώματός του στασίασαν. Οι στασιαστές έβαλαν τον Χάντσον, τον γιο του και εφτά άλλους σε μια βάρκα και τους άφησαν. Κανένας δεν τους ξαναείδε ποτέ.
Έμμα της Γαλλίας

Η Έμμα της Γαλλίας ή Έμμα της Βουργουνδίας ή Έμμα της Νευστρίας (πέθανε το 935) ήταν Γαλλίδα πριγκίπισσα που έγινε με τον γάμο της βασίλισσα της Γαλλίας. Η Έμμα ήταν κόρη του Ροβέρτου Α΄ της Γαλλίας με την δεύτερη σύζυγο του Βεατρίκη του Βερμαντουά, το "Europaische Stammtafeln" γράφει ότι ήταν κόρη της πρώτης συζύγου του Αελίς. Η πατρική της οικογένεια ήταν ο Οίκος των Ροβερτιδών κλάδος του Οίκου των Μεροβιγγείων. Παντρεύτηκε γύρω στο 921 τον βασιλιά των δυτικών Φράγκων Ροδόλφο. 

Ο σύζυγος της στέφτηκε βασιλιάς στην Δυτική Φραγκία (Σουασόν, 13 Ιουλίου 923), η Έμμα έγινε βασίλισσα. Οι διεκδικητές του Ροβέρτου ήταν ο Κάρολος Γ΄ της Γαλλίας και ο γαμπρός της Ερβέρτος Β΄ του Βερμαντουά από την Δυναστεία των Καρολιδών, η Έμμα υποστήριξε τα δικαιώματα του συζύγου της. Η Έμμα κατέλαβε την Άβαλον (931) και πολιόρκησε τον Ερβέρτο Β΄ στο Σατώ-Τιερί με τον στρατό του Ροδόλφου (933). Η Έμμα ήταν η πρώτη βασίλισσα των Φράγκων που έγινε κανονικά η στέψη της, η τελετή έγινε στην Ρενς από τον επίσκοπο της πόλης λίγο μετά τον σύζυγο της, το γεγονός αναφέρεται από τους σύγχρονους ιστορικούς. Η Έμμα απέκτησε έναν γιο με το όνομα Λουδοβίκος, πιθανότατα είχε και μία κόρη με το όνομα Ιουδήθ.
Σουηδοί της Εσθονίας

Οι Σουηδοί της Εσθονίας (σουηδικά: "estlandssvenskar", εσθονικά: "rannarootslased") είναι μια σουηδική μειονότητα που παραδοσιακά κατοικεί στις παράκτιες περιοχές και τα νησιά της δυτικής και βόρειας Εσθονίας. Η αρχή της μόνιμης κατοίκησης των Σουηδών σε αυτές τις περιοχές (γνωστή ως Άιμπολαντ) χρονολογείται στον 13ο και 14ο αιώνα, όταν οι σουηδόφωνοι πρόγονοί τους έφθασαν στην Εσθονία από τα εδάφη της σημερινής Σουηδίας και Φινλανδίας. Σχεδόν όλη η σουηδική μειονότητα της Εσθονίας κατέφυγε στη Σουηδία κατά τη διάρκεια του Δευτέρου Παγκοσμίου Πολέμου, με αποτέλεσμα μόνο λίγοι από αυτούς να μείνουν πίσω, οι απόνονοι των οποίων διαμένουν μόνιμα στην Εσθονία ως σήμερα.

* Karl Friedrich Wilhelm Rußwurm: "Eibofolke oder die Schweden an der Küste Esthlands und auf Runö, eine ethnographische Untersuchung mit Urkunden, Tabellen und lithographirten Beilagen." Reval 1855. E-Text (στα γερμανικά)
Αγάπη στη Σκιά του Έρωτα

Η ταινία Αγάπη στη Σκιά του Έρωτα (Πρωτότυπος τίτλος Ministry of Fear), είναι Φιλμ νουάρ παραγωγής 1944 σε σκηνοθεσία Φριτς Λανγκ. Πρωταγωνιστές της ταινίας είναι οι Ρέι Μιλάντ και Μάρτζορι Ρέινολντς. Η ταινία είναι βασισμένη σε αστυνομικό μυθιστόρημα του Γκρέιαμ Γκριν και διηγείται την ιστορία ενός άνδρας που βγαίνοντας από ψυχιατρική κλινική βρίσκει τον εαυτό του μπλεγμένο σε ένα κύκλωμα κατασκόπων.
Μπαρόλο

Το Μπαρόλο είναι κόκκινο κρασί, που παράγεται στο Πεδεμόντιο, στη βορειοδυτική Ιταλία και έχει αναγνωριστεί ως "Denominazione di Origine Controllata e Garantita" ("DOCG") ("ελεγχόμενη και εγγυημένη περιοχή προέλευσης"). 

Η ζώνη παραγωγής του εκτείνεται στις κοινότητες Μπαρόλο, Καστιλιόνε Φαλλέττο και Σερραλούνγκα ντ’ Άλμπα και σε τμήματα των κοινοτήτων Κεράσκο, Ντιάνο ντ’ Άλπμα, Γκριντζάνε Καβούρ, Λα Μόρρα, Μονφόρτε ντ’ Άλμπα, Νοβέλλο, Ρόντι και Βερντούνο, στην επαρχία Κούνεο. 

Το κρασί Μπαρόλο παράγεται από την ποικιλία "nebbiolo" και σύμφωνα με τους κανόνες που ισχύουν για την παραγωγή του, τα κλήματα πρέπει να βρίσκονται στις πλαγιές λόφων στις προαναφερθείσες περιοχές ενώ με τους κανόνες όπως διαμορφώθηκαν το 2010 αποκλείονται ρητά οι υγρές και επίπεδες περιοχές, οι περιοχές χωρίς επαρκή ηλιοφάνεια, οι περιοχές στο επίπεδο μέρος των κοιλάδων και όσες έχουν αποκλειστικά βόρειο προσανατολισμό.

Το κρασί Μπαρόλο πρέπει να παλαιωθεί για τουλάχιστον 38 μήνες μετά τη συγκομιδή των σταφυλιών, από τους οποίους οι 18 μήνες πρέπει να είναι σε ξύλινα βαρέλια. Είναι πλούσιο σε τανίνες, έχει αρώματα πίσσας και τριαντάφυλλου και καθώς ωριμάζει παίρνει το κόκκινο χρώμα της σκουριάς.
Ουτζίτζι

Το Ουτζίτζι (αγγλικά / σουαχίλι: "Ujiji"), είναι η αρχαιότερη πόλη στη δυτική Τανζανία, η οποία βρίσκεται 10 χλμ. νοτίως της Κιγκόμα. Το 1900, ο πληθυσμός του εκτιμήθηκε σε 10.000 και το 1967 σε περίπου 41.000 κατοίκους. Το 1978, στο τμήμα της αστικής περιοχής Κιγκόμα ("Kigoma") / Ουτζίτζι ("Ujiji"), ο περιφερειακός πληθυσμός ήταν περίπου 50.000 κάτοικοι.
Αιμίλιος Θεοφανίδης

Ο Αιμίλιος Θεοφανίδης (1939-1999) υπήρξε Έλληνας ποδοσφαιριστής που αγωνιζόταν ως μέσος και μετέπειτα προπονητής.
Κατακόμβες της Ρώμης

Ευχαριστιακή νωπογραφία στην κατακόμβη του [[Πάπας Κάλλιστος Α΄|Αγίου Καλλίστου]]
thumb|right|Νωπογραφία του Καλού Ποιμένα από την κατακόμβη του Αγίου Καλλίστου
Οι Κατακόμβες της Ρώμης (ιταλ. "Catacombe di Roma") είναι αρχαίες κατακόμβες, δηλαδή υπόγειοι τόποι ταφής, κάτω από τη Ρώμη. Υπάρχουν τουλάχιστον σαράντα από αυτές και μερικές ανακαλύφθηκαν μόλις τις τελευταίες δεκαετίες. Αν και είναι περίφημες για τις χριστιανικές ταφές τους, σε αυτές βρίσκουμε τάφους ανθρώπων από όλες τις θρησκείες που υπήρξαν στην πόλη από τον 2ο αιώνα μ.Χ. και μετά, κυρίως ως απόκριση στον υπερπληθυσμό και την έλλειψη γης για νέα κοιμητήρια. Οι Ετρούσκοι, όπως και αρκετοί άλλοι ευρωπαικοί λαοί, συνήθιζαν να θάβουν τους νεκρούς τους σε υπόγειους θαλάμους. Η αρχική ρωμαϊκή συνήθεια ήταν η καύση των νεκρών, μετά την οποία τα υπολείμματα φυλάσσονταν σε μία τεφροδόχο, συχνά μέσα σε ένα κολουμβάριο. Από τον 2ο αιώνα μ.Χ. και μετά, η ταφή χωρίς να προηγηθεί καύση έγινε ο κανόνας. Οι Χριστιανοί από τότε προτιμούσαν την ταφή έναντι της καύσεως, εξαιτίας της πίστεως στην «εν σώματι» ανάσταση των νεκρών κατά τη Δευτέρα Παρουσία.

Οι χριστιανικές κατακόμβες, και ιδίως αυτές της Ρώμης, είναι εξαιρετικά σημαντικές για τη μελέτη της ιστορίας της Πρωτοχριστιανικής τέχνης, καθώς περιέχουν την πλειονότητα των σωζόμενων δειγμάτων των προ του 400 μ.Χ. νωπογραφιών και γλυπτικής, αλλά και εγχρυσωμένων γυάλινων μενταγιόν (τα περισσότερα από αυτά έχουν λεηλατηθεί, όπως έχουν αφαιρεθεί και οι περισσότερες σοροί των νεκρών). Οι εβραϊκές κατακόμβες είναι παρομοίως σημαντικές για τη μελέτη του κοσμικού εβραϊκού πολιτισμού της ίδιας περιόδου.
Τιμπύρς Σεμπαστιανί

Ο Ζαν Αντρέ Τιμπύρς Σεμπαστιανί (γαλλικά: "Jean André" "Tiburce, vicomte Sébastiani de la Porta") ήταν Γάλλος Στρατηγός και πολιτικός. Γεννήθηκε στις 21 Μαρτίου 1786 στην Λα Πόρτα (Άνω Κορσική) και πέθανε στις 16 Σεπτεμβρίου 1871 στην Μπαστιά (Άνω Κορσική). Αντιπρόεδρος της Κορσικής από το 1828 έως το 1837, και Ομότιμος της Γαλλίας, ήταν ο αδελφός του Στρατάρχη και πολιτικός Οράς Σεμπαστιανί.
Ντέμπορα Μούντι

Η Ντέμπορα Μούντι (Deborah Moody, το γένος Dunch, 1586 - ~ 1659) ήταν Αγγλίδα αποικίστρια της Αμερικής που εκδιώχθηκε για τις θρησκευτικές της πεποιθήσεις καθώς ήταν Αναβαπτίστρια. Την χαρακτήρισαν «επικίνδυνη γυναίκα» και τελικά την αφόρισαν αφού αρνήθηκε να αλλάξει τις θρησκευτικές της πεποιθήσεις. Το 1645 ίδρυσε το Γκρέιβσεντ στο σημερινό Μπρούκλιν, τη μοναδική αγγλική αποικία στην τότε ελεγχόμενη από τους Ολλανδούς περιοχή της Νέας Ολλανδίας (σημερινή Νέα Υόρκη) και έγiνε η πρώτη γυναίκα γαιοκτήμονας και η πρώτη γυναίκα που ίδρυσε καταυλισμό στην Αμερική. Το Γκρέιβστεντ ιδρύθηκε με πολύ προοδευτικές βάσεις για την εποχή καθώς χαρακτηρίζονταν από θρησκευτική ανοχή και ήταν μία από τις πρώτες πόλεις που είχε ορθολογικό αστικό σχεδιασμό που στηρίζονταν στo σύστημα πλέγματος (grid system). Το σύστημα αυτό ακολούθησε η πόλη καθώς αναπτύσσονταν και τελικά έγινε η σημερινή Νέα Υόρκη.
Θοδωρής Φραντζέσκος

Ο Θοδωρής Φραντζέσκος (γεν. 29 Σεπτεμβρίου 1986) είναι Έλληνας ηθοποιός και σκηνοθέτης.
Μάχη της Λιόμα

Η Μάχη της Λιόμα (αγγλικά: "Battle of Lioma"), έλαβε χώρα στις 30 και 31 Αυγούστου 1918 και διεξήχθη μεταξύ της Γερμανικής Αυτοκρατορίας και της Βρετανικής Αυτοκρατορίας κατά τη διάρκεια της Εκστρατείας Ανατολικής Αφρικής, στον Α΄ Παγκόσμιο Πόλεμο. Έχοντας αποφύγει επιτυχώς τους Συμμάχους, από τα τέλη του 1917, η Γερμανική "Schutztruppe" (αποικιακή δύναμη) υπό τον Υποστράτηγο Πάουλ φον Λέτοβ-Φόρμπεκ διεξήγαγε μια επιχείριση ανταρτοπόλεμου στην Πορτογαλική Ανατολική Αφρική, επιτιθέμενη και λεηλατώντας οικισμούς καθώς και φρουρές προς αναζήτηση προμηθειών, ενώ προκαλούσε όσο το δυνατόν περισσότερη ζημία στους Συμμάχους. Όλο αυτό το διάστημα, η "Schutztruppe" κυνηγήθηκε από τα Αφρικανικά Τουφέκια του Βρετανού Βασιλιά ("British King's African Rifles"), οι οποίοι τελικά στρίμωξαν τους Γερμανούς στο χωριό Λιόμα, στις 30-31 Αυγούστου 1918. 

Με επικεφαλής τον Αντισυνταγματάρχη Τζορτζ Γκίφαρντ, οι βρετανικές δυνάμεις σχεδόν κατάφεραν να περικυκλώσουν και να καταστρέψουν τη "Schutztruppe", αλλά τελικά οι Γερμανοί διέσπασαν τον κλοιό και υποχώρησαν επιτυχώς. Παρόλο που αποδυναμώθηκε πολύ από τις μάχες στη Λιόμα, η "Schutztruppe" κατάφερε να παραμείνει δραστήρια έως το τέλος του πολέμου.